钦定古今图书集成/明伦汇编/家范典/第017卷 > 《小儿诗五十韵》路德延
## 钦定古今图书集成/明伦汇编/家范典/第017卷 > 《小儿诗五十韵》路德延

“情态任天然，桃红两颊鲜。乍行人共看，初语客多怜。
臂膊肥如瓠，肌肤软胜绵。长头才覆额，分角渐垂肩。
散诞无尘虑，逍遥占地仙。排衙朱阁上，喝道画堂前。
合调歌杨柳，齐声踏采莲。走堤行细雨，奔巷趁轻烟。
嫩竹乘为马，新蒲折作鞭。莺雏金镞系，猫子彩丝牵。
拥鹤归晴岛，驱鹅入暖泉。杨花争弄雪，榆叶共收钱。”
锡〈阙〉当胸挂银铢对耳悬。头依苍鹘，裹袖学《柘》。〈阙〉揎。
酒殢丹砂暖，茶催小玉煎。频邀筹箸挣，时乞绣针穿。
宝箧拏红豆，妆奁拾翠钿。戏袍披按褥，尖帽戴靴毡，
展画趋三〈阙〉“开屏笑《七贤》。贮怀青杏小，垂额绿荷圆。
惊滴沾罗泪，娇流污锦涎。倦书饶娅姹，憎药巧迁延。
弄帐燕绡映，藏衾凤绮𦆑。指敲银使鼓，著拨赛神弦帘拂鱼钩动，筝推雁柱偏。碁图添路画，笛管欠吹镌。
恼客初酣睡，惊僧半入禅。寻蛛穷屋瓦，采雀遍楼椽。
抛果忙开口，藏钩乱出拳。夜分围榾柮，朝聚打秋千。”
折竹装泥燕，“添丝放纸鸢。互夸轮水碓，相教放风旋。”
“旗小裁红绢，书幽戴碧笺。远铺张鸽网，低控射蝇弦。
谵语时时道，谣歌处处传。匿窗眉作曲，遮路臂相连。
斗草当春迳，争球出晚田。柳傍慵独坐，花底困横眠。
等鹊潜篱畔，听蛩伏砌边。旁枝粘舞蝶，隈树捉鸣蝉。
平岛夸桥上，层崖逞捷缘。嫩苔车迹小，深雪履痕”全。
竞指云生岫，齐呼月上天。蚁窠寻迳斸，蜂穴绕阶填。
樵唱迥深岭，牛歌下远川。垒柴为屋木，和土作盘筵。
险砌高台石，危跳峻塔砖。忽陞邻舍柱，偷上后池船。
项橐称师日，甘罗作相年。明时方任德，劝尔减狂颠。